**Usmernenie Pôdohospodárskej platobnej agentúry č. 12/2018 k zadávaniu merateľných ukazovateľov v rámci výzvy na predkladanie žiadosti o nenávratný finančný príspevok č. 27/PRV/2018**

**Program rozvoja vidieka SR 2014 – 2020**

**Opatrenie 19 – Podpora na miestny rozvoj v rámci iniciatívy LEADER**

**Podopatrenie 19.4 – Podpora na prevádzkové náklady a oživenie**

**Merateľný ukazovateľ: „O18 Počet obyvateľov, ktorých pokrývajú miestne akčné skupiny“ (ďalej len „MAS)**

V rámci Žiadosti o nenávratný finančný príspevok (ďalej len „ŽoNFP“) v ITMS2014+  žiadateľ uvedie počet obyvateľov, ktorých pokrýva MAS (zdroj: súbor „Počet\_obyvateľov\_k\_30.09.2017.xlsx“, ktorý tvorí prílohu tohto Usmernenia). Údaje sú prevzaté zo Štatistického úradu SR.

MAS postupuje pri zisťovaní správnej hodnoty ukazovateľa nasledovne:

* v súbore „Počet\_obyvateľov\_k\_30.09.2017.xlsx“, žiadateľ identifikuje/vyberie všetky obce/mestá, ktoré pokrýva MAS (stĺpec B) v zmysle schválnej stratégie CLLD, resp. jej dodatku ku dňu udelenia štatútu MAS;
* **celkový počet obyvateľov, ktorých pokrýva MAS** (stĺpec C, riadok č.3) **žiadateľ uvádza v ŽoNFP v ITMS2014+ ako hodnotu merateľného ukazovateľa „O18“.**

**Merateľný ukazovateľ: „O19 Počet vybraných MAS“**

* **MAS k danému ukazovateľu zadáva v rámci ŽoNFP v ITMS2014+ hodnotu na základe udeleného štatútu MAS, tzn. hodnotu „1“.**

Žiadateľ zadefinuje pri vypĺňaní ŽoNFP v ITMS2014+ aj typ závislosti projektového merateľného ukazovateľa **za jednotlivé aktivity** voči hodnote za projekt ako celku. Stanovenú závislosť ITMS2014+ používa pre účely automatického výpočtu celkovej hodnoty merateľného ukazovateľa za projekt vzhľadom na hodnoty z aktivít projektu. Žiadateľ vzhľadom na typ merateľných ukazovateľov v rámci výzvy č. 27/PRV/2018 vyberá:

* **maximálna hodnota -** maximálna hodnota projektového merateľného ukazovateľa dosiahnutá na jednej z aktivít projektu sa rovná celkovej dosiahnutej hodnote za projekt.

Žiadateľ nastaví v ITSM2014+ „maximálnu hodnotu“, nakoľko výsledná hodnota za projekt nemá byť súčtom za jednotlivé aktivity. Uvedený typ závislosti sa vypĺňa za projekt (za jednu a aj viac ako jednu aktivitu), tzn. že merateľné ukazovatele sa nespočítavajú, ani nepriemerujú.

Bližšie informácie sú uvedené v Metodickom pokyn CKO č. 17:

<http://www.partnerskadohoda.gov.sk/metodicke-pokyny-cko/>

Merateľný ukazovateľ: T21 Percentuálny podiel vidieckeho obyvateľstva, na ktoré sa vzťahujú stratégie miestneho rozvoja (oblasť zamerania 6B)

Ukazovateľ je pre MAS v rámci prílohy č.4 k výzve 27/PRV/2018 uvedený informatívne (v ŽoNFP v ITMS2014+ sa neuvádza) a bude vypočítaný Pôdohospodárskou platobnou agentúrou na základe relevantných údajov o počte obyvateľov za všetky schválené MAS.

Merateľný ukazovateľ: O1 Celkové verejné výdavky (za podopatrenie 19.4)

Uvedený ukazovateľ MAS v ŽoNFP v ITMS2014+ neuvádza, je pre MAS v rámci prílohy č.4 k výzve 27/PRV/2018 uvedený informatívne a bude vykazovaný na základe údajov o skutočne vyplatenej sume nenávratného finančného príspevku za všetky schválené MAS.

Príloha: Počet\_obyvateľov\_k\_30.09.2017.xlsx